Domandis frecuentis su la pescje in FVJ
Segnalazions di inesatecis, erôrs e domandis di altris informazions a son benvignudis e a puedin jessi mandadis ae direzion email info@etpi.fvg.it Graciis pe colaborazion.
Ai minors di 14 agns no conventin documents di pescje, ma ...viôt cheste pagjine.
Ai pescjadôrs sportîfs disabii cun certificazion di disabilitât dade de Autoritât competente no coventin documents di pescje, ma ...viôt cheste pagjine.
Pescjâ in FVJ?
Il pescjadôr cun licence FVJ al à di puartâ cun se a ogni jessude:
•licence di pescje sportive A o B
•ricevude in origjinâl di paiament dal canul anuâl
•libret anuâl ricognitîf
•document di identitât valit
Il pescjadôr, che al à cjapade di pôc la residence in regjon, al à di otignî la licence FVJ. Par plui informazions, viôt cheste pagjine.
Puartâ a pescje un frut che al à mancul di 14 agns? - Ai minors di 14 agns no conventin documents di pescje, ma ...viôt cheste pagjine.
Rinovâ une licence di pescje sportive scjadude o in scjadince?
Su la fonde dal art. 231 de L.R. 26/2012, la licence di pescje sportive FVJ e à durade ilimitade e e je valide cul paiament dal canul anuâl, duncje la licence no je subiete a rinovazion.
Par informazions su lis licencis in cors di validitât, viôt cheste pagjine.
Sostituî une licence di pescje sportive?
Al è pussibil sostituî la licence FVJ scjadude cuntune gnove licence cence scjadince o la licence cartonade des Provinciis FVJ cuntune licence FVJ in plastiche, al cost di 5,00 euros.
Otignî une gnove licence di pescje sportive?
I residents in FVJ cun almancul 14 agns di etât, che no àn mai vude une licence di pescje sportive, o che pûr vint vude une no rivin a dimostrâlu, a àn di otignî la abilitazion al esercizi de pescje sportive partecipant a un cors di formazion gratuit.
Otignî la abilitazion ae pescje sportive? - Viôt cheste pagjine.
Ricevi il Notiziari e/o il boletin pal canul anuâl?
La direzion che ETPI e dopre pes spedizions e je chê ripuartade su la licence di pescje; duncje, se i dâts di residence ripuartâts no son corets, viôt cambi di residence.
Se invezit su la licence i dâts di residence a son corets, ma cun dut achel no si à ricevût il Notiziari e/o il boletin pal canul, si à di contatâ un Ufici Licencis. L'Ufici al fasarà i controi previodûts e po dopo al inviarà a gratis il Notiziari e/o il boletin.
Segnalâ un cambi di residence?
Il pescjadôr cun licence di pescje sportive FVJ al è tignût a regjistrâ a gratis li dai Uficis Licencis il cambi di residence su la licence, sul libret anuâl ricognitîf e su la ricevude di paiament (daûr dal art. 3 dal DPZR 0712/Pres dal 7/9/1990).
Domandâ un duplicât di un document valit di pescje pierdût o robât?
In câs di robarie o di pierdite de licence di pescje sportive FVJ, dal libret anuâl ricognitîf o de ricevude di paiament, viôt cheste pagjine.
INFORMAZIONS Ufici Licencis ETPI - tel. (+39) 0432.551.222/202, email: licenze@etpi.fvg.it
fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn fur_Latn